Tiltale for dokumentfalsk efter straffelovens § 171, jf. § 172, stk. 1.
Ret: Retten i Næstved (1. instans)
Faggruppe: Straffesag — Tilståelsessag
Sagsemner: Betalingsmidler, dokumenter og bevismaterialer;

/

RETTEN I NÆSTVED

Udskrift af dombogen

D O M

afsagt den 21. juni 2021

Rettens nr. 801/2021
Politiets nr. 1900-70811-00195-18

Anklagemyndigheden
mod
Tiltalte
CPR nr.

Denne sag er behandlet som tilståelsessag.

Retsmødebegæring er modtaget den 2. februar 2021.

Tiltalte er tiltalt for dokumentfalsk efter straffelovens § 171, jf. § 172, stk.
1, ved  i juni 2018 over for personalet i Region Sjælland for at skuf-fe i et
retsforhold at have gjort brug af to falske dokumenter, idet Tiltalte i
forbindelse med sin ansøgning som biokemiker i Region Sjælland fremsendte
et falsk bachelorbevis fra Københavns Universitet samt et falsk kandidatbevis
fra Aarhus Universitet, selvom Tiltalte hverken havde opnået bachelorgrad fra
Københavns Universitet eller kandidatgrad fra Århus Uni-versitet, hvilket
medførte, at Tiltalte blev ansat som kemiker i Region Sjæl-land.

Påstande

Anklagemyndigheden har nedlagt påstand om straf af fængsel.

Tiltalte har erkendt sig skyldig.

Anklageren har for Region sjælland nedlagt påstand om erstatning 238.772,85
kr. svarende til den udbetalte løn i den periode, som sagen drejer sig om.

Tiltalte har anerkendt erstatningspligten, men ikke beløbets størrelse. Han vil
umiddelbart kun anerkende tilbagebetaling af det beløb, som Region Sjælland
har oplyst som differencen mellem den udbetalte løn og den løn, han ville ha-
ve oppebåret, hvis han var fortsat i en stilling som laborant. Region Sjælland
har oplyst dette beløb til at være 88.495 kr.

Dommeren har henvist spørgsmålet om erstatningskravets størrelse til even-

Std 75325



/

side 2

tuel afgørelse ved civilt søgsmål, hvis parterne ikke kan forhandle sig frem til
et forlig.

Forsvareren har påstået rettens mildeste dom, særligt således at den gøres be-
tinget. Forsvareren har henvist til, at der har været fuld samarbejdsvilje fra
tiltaltes side, og at sagsbehandlingen har været særdeles langvarig, hvilket har
været psykisk hårdt for tiltalte.

Sagens oplysninger

Tiltalte, har afgivet forklaring. Forklaringen er lydoptaget og gengives ikke i
dommen.

Der er den 4. maj 2021 af Kriminalforsorgen foretaget en personundersøgel-
se. Det fremgår heraf, at tiltalte er egnet til at modtage en betinget dom med
vilkår om samfundstjeneste.

Tiltalte har om sine personlige forhold forklaret, at han har været særdeles
hårdt ramt psykisk i forbindelse med, at sagens afgørelse er trukket ud.

Rettens begrundelse og afgørelse

Tiltalte har uden forbehold erkendt sig skyldig. Tilståelsen støttes af de op-
lysninger, der i øvrigt foreligger. Det er derfor bevist, at tiltalte er skyldig.

Straffen fastsættes til fængsel i 60 dage, jf. straffelovens § 171, jf. § 172, stk.
1.

Straffen skal ikke fuldbyrdes, hvis tiltalte overholder de betingelser, som er
angivet nedenfor, jf. straffelovens § 56, stk. 1.

Retten har ved afgørelsen af, at straffen undtagesesvis kan gøres betinget, og
uden vilkår om samfundstjeneste, lagt vægt på, at tiltalte har aflagt fuld tilstå-
else, at tiltalte har været samarbejdsvillig, og at sagen er trukket
uforholdsmæssigt meget ud, hvilket ikke skyldes tiltaltes forhold. Retten har
endelig lagt vægt på de ganske særlige oplysninger om konsekvenserne for
tiltaltes psykiske helbredstilstand, som tiltalte har oplyst om i retten.

Et erstatningskrav er henvist til eventuelt civilt søgsmål, jf. ovenfor.

Thi kendes for ret:

Tiltalte skal straffes med fængsel i 60 dage.

Straffen skal ikke fuldbyrdes, hvis tiltalte overholder følgende betingelser:

1. Tiltalte må ikke begå noget strafbart i en prøvetid på 1 år fra endelig



/

side 3

dom.

Tiltalte skal betale sagens omkostninger.

Dommer



/